ΓΡΑΠΤΗ ΕΡΩΤΗΣΗ P-3511/01

υποβολή: Esko Seppnen (GUE/NGL) προς την Επιτροπή

(12 Δεκεμβρίου 2001)

Θέμα: Παγκόσμια τράπεζα σπόρων δημητριακών

Χρόνια τώρα διεξάγονται διαπραγματεύσεις για την καθιέρωση ενός νέου συστήματος με στόχο να διατηρηθούν τα αποθέματα σπόρων από τις μέχρι τώρα εσοδείες και οι ποικίλοι γενετικοί τύποι που αυτοί αντιπροσωπεύουν, προς χρήση της ανθρωπότητας συνολικά (Undertaking on Plant Genetic Resources for Food and Agriculture). Η Ευρωπαϊκή Επιτροπή είναιπεύθυνη για το σύνολο της αγροτικής πολιτικής της ΕΕ, η οποία συμπεριλαμβάνει την ορθή χρήση και ανάπτυξη των διαφόρων καλλιεργειών. Συμμετέχει η Επιτροπή στις διαπραγματεύσεις για τη διατήρηση τωνφιστάμενων τραπεζών σπόρων προς κοινή χρήση και σε ποιο στάδιο βρίσκονται τώρα αυτές οι διαπραγματεύσεις, μεταξύ άλλων ως προς την ενδεχόμενη πώληση αυτών των γενετικών πόρων σε ιδιωτικές εταιρείες·

Απάντηση του κ. Byrne εξ ονόματος της Επιτροπής

(29 Ιανουαρίου 2002)

Η Κοινότητα, εκπροσωπούμενη από την Επιτροπή, συμμετείχε στη διαπραγμάτευση αναθεώρησης της Διεθνούς Ανάληψης Υποχρέωσης σχετικά με τους Φυτικούς Γενετικούς Πόρους για τον Επισιτισμό και τη Γεωργία. Αποτέλεσμα αυτών των διαπραγματεύσεωνπήρξε η Διεθνής Συνθήκη σχετικά με τους Φυτικούς Γενετικούς Πόρους για τον Επισιτισμό και τη Γεωργία που εγκρίθηκε από τη διάσκεψη του Οργανισμού Επισιτισμού και Γεωργίας (FAO), στις 3 Νοεμβρίου 2001. Η συμφωνία είναι ανοιχτή προςπογραφή έως τις 4 Νοεμβρίου 2002. Η Κοινότητα και τα κράτη μέλη της έχουν ξεκινήσει τις διαδικασίεςπογραφής της συνθήκης και προσχώρησης σε αυτήν.

Ένα πολυμερές σύστημα, το οποίο σήμερα καλύπτει 35 από τις σημαντικότερες παγκοσμίως επισιτιστικές καλλιέργειες και 29 καλλιέργειες χορτονομής, θα διευκολύνει την πρόσβαση από τα συμβαλλόμενα μέρη σε παρόμοιους γενετικούς πόρους και στο δημόσιο τομέα. Τα συμβαλλόμενα μέρη συμφώνησαν επίσης να ενθαρρύνουν φυσικά και νομικά πρόσωπα πουπάγονται στη δικαιοδοσία τους και κατέχουν τέτοιους πόρους, να συμπεριλάβουν τους πόρους αυτούς στο πολυμερές σύστημα. Το σύστημα αυτό θα περιλαμβάνει επίσης συλλογές ex citu των Διεθνών Κέντρων Γεωργικής Έρευνας της Συμβουλευτικής Ομάδας Διεθνούς Γεωργικής Έρευνας (CGIAR) καθώς και άλλων συναφών διεθνών οργανισμών.

Η πρόσβαση θα παρέχεται δωρεάν και, αν επιβάλλεται κάποιο τέλος, αυτό δεν θαπερβαίνει το αντίστοιχο ελάχιστο κόστος. Αποδέκτες θα είναι τα συμβαλλόμενα μέρη και νομικά και φυσικά πρόσωπα εντός της δικαιοδοσίας τους, συμπεριλαμβανομένων ιδιωτικών επιχειρήσεων. Ωστόσο, πρόσβαση θα παρέχεται μόνο για έρευνα, αναπαραγωγή και κατάρτιση επισιτισμού και γεωργίας και οι αποδέκτες δεν μπορούν να εγείρουν αξιώσεις σε πνευματική ιδιοκτησία ή άλλα δικαιώματα που περιορίζουν την εύκολη πρόσβαση. Τα πλεονεκτήματα που προκύπτουν από τη χρήση των πόρων που διατίθενται από το πολυμερές σύστημα πρέπει να κοινοποιούνται, με την ανταλλαγή πληροφοριών, την πρόσβαση σε τεχνολογία και τη μεταφορά της και την ανάπτυξη ικανότητας δράσης. Επίσης, κάθε αποδέκτης που εμπορεύεται ένα προϊόν, το οποίο αποτελεί φυτικό γενετικό πόρο για τον επισιτισμό και τη γεωργία και εμπεριέχειλικό που προέρχεται από το πολυμερές σύστημα, καταβάλει σε έναν οικονομικό μηχανισμό μερίδιο αντίστοιχο των πλεονεκτημάτων που προκύπτουν, εκτός και αν αυτό το προϊόν διατίθεται χωρίς περιορισμούς σε άλλους, για περαιτέρω έρευνα και αναπαραγωγή· στην περίπτωση αυτή θα κληθεί να καταβάλει αυτήν την πληρωμή.